gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7751, del 01-04-2016 (2016/1843)

Notificació de la sentència dictada en el procediment ordinari número 1132/2014.
--------------------------------------------------------------------------------

### Dades del document

Número de DOGV
:   7751

Data del DOGV
:   01-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1843


Organisme emissor
:   Jutjat de Primera Instància i Instrucció Número 6 de Llíria

Tipus de document
:   Edicte

Notificació de la sentència dictada en el procediment ordinari número 1132/2014. [2016/1843]  
En aquest procediment ordinari número 1132/2014, seguit a instàncies de BMW Bank GmbH, sucursal a Espanya, contra Sistemas de Cerramientos Sistemar, SL, i Marcelo Marín Biot, s'ha dictat la sentència que, literalment, és com segueix:   
  
«Sentencia número 114/2015  
Llíria, 22 de maig de 2015  
Rosa Mercedes Moya Alcañiz, jutgessa en funcions de reforç del Jutjat de Primera Instància i Instrucció número 6 de Llíria i partit, he vist les actuacions de judici ordinari registrades amb el número 1132/2014, seguides a instàncies de la procuradora dels tribunals María Isabel López Miró amb l'assistència, en nom i representació de BMW Bank GmbH, Sucursal a Espanya, amb l'assistència lletrada de Gheorge Marcu, contra la mercantil Sistemas de Cerramientos Sistemar, SL, i Marcelo Marín Biot, declarats en situació processal de rebel·lia, en què s'exercita acció de reclamació d'una quantitat, més els interessos, i que siga condemnada a costes.  
Dispositiva  
1. Estime la demanda interposada per la representació processal de l'entitat BMW Bank GmbH, sucursal a Espanya, contra la mercantil Sistemas de Cerramientos Sistemar, SL, i Marcelo Marín Biot, i condemne la part demandada a abonar a la actora la quantitat de 10.675,51 euros, més els interessos legals reportats i els interessos moratoris pactats d'1,5 per cent mensual, aquests últims es computaran a partir del dia 20 de juny de 2014.  
2. Condemne la mercantil Sistemas de Cerramientos Sistemar, SL, i Marcelo Marín Biot a l'abonament de les costes processals reportades.  
Notifiqueu a les parts aquesta sentència i feu-los saber que no és ferma i que, en contra, per virtut de la Llei 37/2011, de 10 d'octubre, s'hi pot interposar un recurs d'apel·lació que, si escau, haurà d'interposar-se davant d'aquest mateix jutjat, per a davant l'Audiència Provincial, dins del termini dels 20 dies següents a aquell en què es notifique aquesta resolució.  
Porteu-ne l'original al llibre de sentències, expediu-ne un testimoniatge i incorporeu-lo a les actuacions.  
Aquesta és la meua sentència, que pronuncie, mane i firme, Rosa Mercedes Moya Alcañiz, jutgessa del Jutjat de Primera Instància i Instrucció número 6 de Llíria i partit. En done fe.»  
  
I atés que els demandats, Sistemas de Cerramientos Sistemar, SL, i Marcelo Marín Biot, es troben en parador desconegut, expedisc aquest edicte a fi que els valga de notificació de forma deguda.  
  
Llíria, 2 de març de 2016.- La lletrada de l'Administració de Justícia: Paula Rosa Navalón Sanz.
Diari Oficial de la Generalitat Valenciana


Sumari del DOGV 7740, del 14-03-2016 (2016/1677)

Nomenament d'una auxiliar administrativa d'administració general.
-----------------------------------------------------------------

### Dades del document

Número de DOGV
:   7740

Data del DOGV
:   14-03-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/1677


Data del document
:   07-03-2016

Organisme emissor
:   Ajuntament de Bolbaite

Tipus de document
:   Anunci

Descriptors 

:   * Bolbaite
    * funcionari

Nomenament d'una auxiliar administrativa d'administració general. [2016/1677]  
Resolució número 29, de 29 de febrer de 2016, de l'Ajuntament de Bolbaite (València), per la qual es fa públic el nomenament d'una auxiliar administrativa d'administració general.  
De conformitat amb el que es disposa reglamentàriament i l'article 7 del Reial Decret 896/1991, de 7 de juny, pel qual s'establixen les regles bàsiques i els programes mínims a què a d'ajustar-se el procediment de selecció dels funcionaris de l'Administració local, es fa públic que en virtut de procediment selectiu, dut a terme per este ajuntament, han sigut nomenats funcionaris per a l'exercici del lloc d'administratiu de servicis d'administració general:  
  
  
- María Loreto Martínez Serrano, DNI 40741...  
  
Bolbaite, 7 de març de 2016.- L'alcaldessa: Carolina Mas Monteagudo.
Diari Oficial de la Generalitat Valenciana


Sumari del DOGV 7793, del 30-05-2016 (2016/3857)

Informació pública del projecte de decret, del Consell de la Generalitat, pel qual es prorroga la validesa dels carnets de manipulador de biocides, nivells bàsic i qualificat, per a realitzar tractaments amb biocides a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7793

Data del DOGV
:   30-05-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/3857


Data del document
:   23-05-2016

Organisme emissor
:   Conselleria de Sanitat Universal i Salut Pública

Tipus de document
:   Anunci

Descriptors 

:   * Conselleria de Sanitat Universal i Salut Pública
    * cooperació administrativa

Informació pública del projecte de decret, del Consell de la Generalitat, pel qual es prorroga la validesa dels carnets de manipulador de biocides, nivells bàsic i qualificat, per a realitzar tractaments amb biocides a la Comunitat Valenciana. [2016/3857]  
A fi de donar publicitat al projecte de decret, del Consell de la Generalitat, pel qual es prorroga la validesa dels carnets de manipulador de biocides, nivells bàsic i qualificat, per a realitzar tractaments amb biocides a la Comunitat Valenciana, s'obri un període d'informació pública durant un termini de 7 dies, comptats a partir de l'endemà de la publicació del present anunci en el Diari Oficial de la Comunitat Valenciana, que es tramita per procediment d'urgència, de conformitat amb el que estableix l'article 43.1.c de la Llei 5/1983, de 30 de desembre, del Consell, i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius de la Generalitat.  
El text del projecte pot consultar-se en la Direcció General de Salut Pública de la Conselleria de Sanitat Universal i Salut Pública, sítia en l'avinguda de Catalunya, 21, València 46406, en horari de matí de 09.00 a 14.00 hores, de dilluns a divendres.  
Les al·legacions, suggeriments o observacions efectuades per les persones o entitats que es consideren interessades, han de dirigir-se per escrit a la Direcció General i adreça esmentades.  
  
València, 23 de maig de 2016.- La directora general de Salut Pública: Ana María García García.
Diari Oficial de la Generalitat Valenciana


Sumari del DOGV 7817, del 29-06-2016 (2016/4429)

Notificació de la sentència dictada en el procediment de divorci contenciós número 863/2015.
--------------------------------------------------------------------------------------------

### Dades del document

Número de DOGV
:   7817

Data del DOGV
:   29-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4429


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 863/2015. [2016/4429]  
Judici: divorci contenciós 000863/2015.  
Part demandant: Josefa Pilar Riquelme Belén.  
Part demandada: Juan Bautista Espinosa Miralles.  
Sobre: divorcis no consensuats.  
En el judici a què es fa referència s'ha dictat la resolució que té la dispositiva que, literalment, és com segueix:  
  
«Dispositiva  
Estime en part la demanda interposada per Josefa Pilar Riquelme Belén, i declare:  
1. La dissolució per divorci del matrimoni celebrat en data 23 de març de 1990, entre les parts, Josefa Pilar Riquelme Belén i Juan Bautista Espinosa Miralles, amb els efectes legals inherents a aquesta declaració.  
2. Es manté la pensió d'aliments de 150 euros mensuals, fixada a favor de la filla comuna, Y., en la clàusula quarta del conveni regulador de 30 de setembre de 1991, aprovat per la sentència de separació de data 3 de novembre de 1992, quantitat que el pare haurà d'abonar entre els dies 1 i 5 de cada mes en el compte designat per la mare. Aquesta quantitat s'actualitzarà anualment en la forma prevista en la clàusula quarta del conveni regulador de 30 de setembre de 1992.  
  
3. No s'aprecien motius per a imposar les costes processals a cap dels litigants.  
Notifiqueu l'anterior resolució a les parts i feu-los saber que aquesta és susceptible de recurs d'apel·lació. El recurs haurà d'interposar-se per escrit en el termini de 20 dies hàbils, comptats des de l'endemà de la notificació. Serà necessària la consignació prèvia de 50 euros en el compte de consignacions i dipòsits d'aquest jutjat, sense aquest requisit no s'admetrà a tràmit el recurs, disposició addicional 15a de la Llei Orgànica del Poder Judicial, modificada per la Llei Orgànica 1/2009, de 3 de novembre de 2009.  
Remeteu-ne un testimoniatge al registre civil corresponent al lloc de celebració del matrimoni perquè es realitze l'oportuna anotació marginal.  
Aquesta és la meua sentència, que pronuncie, mane i firme.  
Publicació. La sentència anterior va ser donada i publicada, i es va publicar de la manera establida en l'article 212 de la Llei d'Enjudiciament Civil. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat publicar aquest edicte en el Diari Oficial de la Comunitat Valenciana, per a portar a efecte la diligència de notificació a Juan Bautista Espinosa Miralles.  
  
  
Elx, 3 de juny de 2016.- El lletrat de l'Administració de Justícia: Francisco Javier García Navarro.
Diari Oficial de la Generalitat Valenciana


Sumari del DOGV 7907, del 31-10-2016 (2016/8522)

CORRECCIÓ d'errades de la Resolució de 2 de setembre de 2015, de la Conselleria d'Educació, Investigació, Cultura i Esport, per la qual es modifica l'autorització del centre d'Educació Infantil de primer cicle denominat Nadons, d'Alaquàs, per trasllat d'instal·lacions.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7907

Data del DOGV
:   31-10-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/8522


Data del document
:   26-10-2016

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * Alaquàs
    * centre d'ensenyament

CORRECCIÓ d'errades de la Resolució de 2 de setembre de 2015, de la Conselleria d'Educació, Investigació, Cultura i Esport, per la qual es modifica l'autorització del centre d'Educació Infantil de primer cicle denominat Nadons, d'Alaquàs, per trasllat d'instal·lacions. [2016/8522]  
Advertida errada en la Resolució de 2 de setembre de 2015, dalt citada i publicada en el Diari Oficial de la Comunitat Valenciana d'11 de setembre de 2015, número 7613, és procedent realitzar la corresponent rectificació referida a la titularitat del centre.  
  
On diu:  
«Titularitat: Escola Infantil Nadons, Societat Limitada»;  
  
Ha de dir:  
«Titularitat: Centro de Educación Aulas, Societat Limitada».  
  
València, 26 d'octubre de 2016.- El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 7793, del 30-05-2016 (2016/3848)

Extracte de la Resolució d'11 de maig de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoquen per a 2016 ajudes a les organitzacions professionals agràries (ajudes per a la promoció associativa i representativa dels joves agricultors).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7793

Data del DOGV
:   30-05-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/3848


Data del document
:   11-04-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

Extracte de la Resolució d'11 de maig de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoquen per a 2016 ajudes a les organitzacions professionals agràries (ajudes per a la promoció associativa i representativa dels joves agricultors). [2016/3848]  
BDNS (Identif.): 307386  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Organitzacions professionals agràries que integren organitzacions de joves agricultors, amb àmbit mínim provincial, en tot cas a la Comunitat Valenciana. Als efectes d'aquesta ajuda, es consideraran joves agricultors aquells que tinguen menys de 40 anys d'edat.  
  
Segon. Objecte  
Promoure l'associació i la representació dels joves agricultors.  
  
  
Tercer. Bases reguladores  
Ordre de 4 d'abril de 2006, de la Conselleria d'Agricultura, Pesca i Alimentació, per la qual es regula la concessió d'ajudes per a la promoció associativa i representativa dels joves agricultors (DOGV 5240, 18.04.2006). Modificada per l'Ordre de 22 de juliol de 2008, de la Conselleria d'Agricultura, Pesca i Alimentació (DOCV 5815, 28.07.2008) i per l'Ordre 2/2016, de 22 de febrer, de 2016, de la Conselleria d'Agricultura, Medi Ambient, Canvi Climàtic i Desenvolupament Rural (DOCV 7730, 29.02.2016).  
  
Quart. Quantia  
Quinze mil cinc-cents euros.  
  
Cinqué. Termini de presentació de sol·licituds  
Un mes, comptador a partir de l'endemà de la publicació de l'extracte d'aquesta resolució en el Diari Oficial de la Comunitat Valenciana.  
  
València, 11 de maig de 2016.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.
Diari Oficial de la Generalitat Valenciana


Sumari del DOGV 7691, del 05-01-2016 (2015/10389)

Oferta d'ocupació pública per a l'any 2015.
-------------------------------------------

### Dades del document

Número de DOGV
:   7691

Data del DOGV
:   05-01-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/10251


Data del document
:   14-12-2015

Organisme emissor
:   Ajuntament d'Ontinyent

Tipus de document
:   Anunci

Descriptors 

:   * Ontinyent
    * concurs administratiu

Oferta d'ocupació pública per a l'any 2015. [2015/10697]  
Per Decret número 2086/2015, de 14 de desembre, de la Regidoria delegada de Govern Obert, Transparència i Governació, ha sigut aprovada l'oferta pública d'ocupació (OPO) de l'Ajuntament d'Ontinyent de 2015, segons el pressupost i la plantilla de personal aprovada pel Ple d'esta corporació.  
  
Grup/  
Subgrup Classificació Denominació Vacants   
a incloure   
en l'OPO  
C1 Escala administració   
especial; subescala   
serveis especials,   
grup policia local Agent 1  
  
  
  
Ontinyent, 14 de desembre de 2015.- El regidor de delegat de l'Àrea de Govern Obert, Transparència i Governació: Joan Sanchis Cambra.
Diari Oficial de la Generalitat Valenciana


Sumari del DOGV 7876, del 19-09-2016 (2016/7134)

Extracte de la Resolució de 12 de setembre de 2016, del rector de la Universitat Politècnica de València, per la qual es convoquen els Premis Càtedra Transparència i Participació en treballs de fi de màster del curs acadèmic 2015-2016 a la Universitat Politècnica de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7876

Data del DOGV
:   19-09-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/7134


Data del document
:   12-09-2016

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 12 de setembre de 2016, del rector de la Universitat Politècnica de València, per la qual es convoquen els Premis Càtedra Transparència i Participació en treballs de fi de màster del curs acadèmic 2015-2016 a la Universitat Politècnica de València. [2016/7134]  
BDNS (Identif.): 317238  
  
De conformitat amb allò previst en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Persones beneficiàries  
- Pot optar als premis l'alumnat que ha cursat a l'Escola Tècnica Superior d'Enginyeria Informàtica (ETSINF) de la Universitat Politècnica de València el màster detallat en el punt 3.1 d'aquestes bases.  
  
- Ha d'haver cursat íntegrament els estudis universitaris en l'esmentat màster a la Universitat Politècnica de València, i haver-lo finalitzat en el curs acadèmic 2015-2016.  
- Ha d'haver superat el treball de fi de màster dins de les convocatòries del curs acadèmic 2015-2016.  
- Ha de complir els requisits exigits en les bases per a cada categoria de premis.  
  
Segon. Objecte  
L'objectiu d'aquesta convocatòria és reconéixer els treballs de qualitat dels alumnes relacionats amb l'objecte de la càtedra.  
  
Tercer. Bases reguladores  
Accessibles en http://www.ctranspa.webs.upv.es.  
  
Quart. Quantia  
S'estableixen dos premis, amb una dotació econòmica de tres mil euros (3.000 euros). La seua distribució és:  
Un Premi per al Millor Treball de Fi de Màster.  
Quantia: 2.000 euros/premi.  
Un Premi per al Segon Millor Treball de Fi de Màster  
Quantia: 1.000 euros/premi.  
  
Cinquè. Termini de presentació de sol·licituds  
El terme de presentació de sol·licituds és el 30 de setembre de 2016.  
  
  
València, 12 de setembre de 2016.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7869, del 09-09-2016 (2016/6920)

Substitució de vocal suplent en la mesa de contractació per a contractes competència del Ple de la corporació municipal. Expedient número 114/16-C.
---------------------------------------------------------------------------------------------------------------------------------------------------

### Dades del document

Número de DOGV
:   7869

Data del DOGV
:   09-09-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/6920


Data del document
:   07-09-2016

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt

Substitució de vocal suplent en la mesa de contractació per a contractes competència del Ple de la corporació municipal. Expedient número 114/16-C. [2016/6920]  
El Ple de la corporació municipal, en sessió ordinària que tingué lloc el dia 6 de setembre de 2016, va adoptar, entre altres, l'acord la part dispositiva del qual és del següent tenor literal:  
  
2. Canvi vocal suplent pel Partit Popular en mesa de contractació. Expedient 114/16-C.  
  
«Primer. Nomenar la regidora Laura Casans Gómez com a vocal suplent de la mesa de contractació per a aquells contractes competència del Ple, en representació del Grup Popular municipal.  
Segon. Notificar el present acord a la interessada i publicar-lo en el Diari Oficial de la Comunitat Valenciana.»  
  
Cosa que es fa pública perquè se'n prenga coneixement.  
  
Sagunt, 7 de setembre de 2016.- L'alcalde president: Francesc Fernández Carrasco.
Diari Oficial de la Generalitat Valenciana


Sumari del DOGV 7721, del 16-02-2016 (2016/890)

Informació pública de l'actualització de tarifes de subministrament d'aigua potable, conservació de comptadors i clavegueram de Moncada.
----------------------------------------------------------------------------------------------------------------------------------------

### Dades del document

Número de DOGV
:   7721

Data del DOGV
:   16-02-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/890


Organisme emissor
:   Aguas de Valencia, SA

Tipus de document
:   Anunci

Informació pública de l'actualització de tarifes de subministrament d'aigua potable, conservació de comptadors i clavegueram de Moncada. [2016/890]  
S'informa perquè se'n prenga coneixement que en relació amb la sol·licitud de modificació de tarifes de subministrament domiciliari a Moncada, i de conformitat amb el que s'estableix en l'article 13.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat en l'article esmentat i en virtut de la normativa anterior, es consideren aprovades les tarifes sotmeses a la seua consideració. Per tot això:  
  
Tarifa que s'aprova  
  
Aigua potable   
Quota de servei Euros/mes   
 Fins a 13 mm 2,264   
 15 mm 3,396   
 20 mm 5,660   
 25 mm 7,923   
 30 mm 11,318   
 40 mm 22,638   
 50 mm 33,957   
 65 mm 45,275   
 80 mm 56,593   
 100 mm 79,232   
 125 mm 124,506   
Boca d'incendi 9,211   
Quota de consum   
 Límits mensuals Euros/m³   
Bloc I Fins a 10 0,222   
Bloc II Entre 11 i 15 0,267   
Bloc III Entre 16 i 20 1,105   
Bloc IV Més de 20 1,770   
 Resta del municipi Polígon Moncada III  
Conservació de comptador Euros/mes Euros/mes  
Calibre Fins a 13 mm 0,782 2,014  
 15 mm 1,171 2,391  
 20 mm 1,951 3,142  
 25 mm 2,731 3,891  
 30 mm 3,900 5,015  
 40 mm 7,799 8,769  
 50 mm 11,700 12,525  
 65 mm 15,601 16,276  
 80 mm 19,500 20,030  
 100 mm 27,301 27,538  
 125 mm 42,900 42,554  
  
  
Així mateix s'informa que de conformitat amb els articles 58 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la sol·licitud presentada per Aguas de Valencia, SA, en l'Ajuntament de Moncada en data 28 de desembre de 2015, és procedent actualitzar la tarifa de clavegueram en la població esmentada.  
  
Clavegueram   
(20 % tarifa aigua potable)   
Quota de consum Euros/m³  
Bloc I Fins a 10 0,044  
Bloc II Entre 11 i 15 0,054  
Bloc III Entre 16 i 20 0,221  
Bloc IV Més de 20 0,353  
Control d'abocaments 0,080  
  
Sobre les presents tarifes s'aplicarà l'IVA, d'acord amb el que s'estableix en la Llei 37/1992, de 28 de desembre.  
Cosa que es fa pública perquè en prengueu coneixement.  
  
València, 9 de febrer de 2016.- El conseller delegat: Dionisio García Comín.